cyanic-selkie/wikianc huggingface dataset:
ஆளுநர் இல்லம், ராஞ்சி
கட்டிடம்
ஆளுநர் இல்லம் 62 acre பரப்பளவில் அமைந்துள்ளது. இதன் கட்டுமானப் பணிகள் 1930-ல் தொடங்கப்பட்டு மார்ச் 1931-ல் நிறைவடைந்தது. அன்றைய இத்திட்ட மதிப்பு ரூ. 700,000 ஆகும். இக்கட்டிடத்தினை கட்டிடப்பொறியாளர் சேட்லோ பெல்லார்டு என்பவர் வடிவமைத்தார்.
ஆளுநர் மாளிகை வளாகத்தில் ஆட்ரி இல்லம் உள்ளது. இது இப்போது ஆளுநர் செயலகமாக உள்ளது. இது 1850 முதல் 1856 வரை சோட்டா நாக்பூரின் துணை ஆணையராக இருந்த படைத்தலைவன் ஹன்னிங்டனால் கட்டப்பட்டது.
தோட்டங்கள்
ஆளுநர் மாளிகையில், பல புல்வெளிகள் மற்றும் தோட்டங்கள் உள்ளன. இவை குறிப்பிடப்பட்ட ஆளுமைகளின் பெயரால் அழைக்கப்படுகின்றன.
வெளி இணைப்புகள்
பகுப்பு:ஜார்க்கண்டு அரசு
அமிதா மனதுங்கா
அமிதா கல்யாணி மனதுங்கா (Amita Kalyanie Manatunga) இலங்கை நாட்டைச்  சேர்ந்த  உயிரியற் புள்ளியல் நிபுணர் ஆவார். எமோரி பல்கலைக்கழகத்துடன் இணைந்த ரோலின்சு பொது சுகாதாரப் பள்ளியில் உயிரியற் புள்ளியியல் மற்றும் உயிரியற் தகவலியல் பாடங்களின்  பேராசிரியராக இவர் பணிபுரிகிறார். அமிதா இங்கு வின்சிப் புற்றுநோய் நிறுவனத்துடனும் இணைந்து செயல்படுகிறார். பலதரப்பட்ட உயிர்வாழும் தரவு மற்றும் உடன்பாட்டை மதிப்பிடுவது இவரது முறையான ஆராய்ச்சி ஆர்வமாகும். இம்மதிப்பீடு பெரும்பாலும் உயிரியல் மருத்துவ ஆய்வுகளில் பயன்படுத்தப்படும் மேலும் இவரது ஆராய்ச்சி ஆர்வங்கள் இடை - மதிப்பீட்டு நம்பகத்தன்மை, சுற்றுச்சூழல் தொற்றுநோய் மற்றும் சிறுநீரகங்களின் மருத்துவ படமெடுத்தல்  போன்றவற்றின் பக்கம் இருந்தன. தற்போது அமிதா இனப்பெருக்க/சுற்றுச்சூழல் தொற்றுநோயியல் மற்றும் அணு மருத்துவ ஆய்வுகளில் சிறுநீரகப் படங்களின் விளக்கம் கொடுத்தல் போன்றவற்றில் ஆழமாக ஈடுபட்டுள்ளார். கூடுதலாக இவர் மன ஆரோக்கியம், மனச்சோர்வை கண்டறிதல் மற்றும் சிகிச்சை பற்றிய ஆய்வுகளிலும் ஈடுபட்டுள்ளார்.
கல்வி மற்றும் தொழில்
இலங்கையிலுள்ள கொழும்பு பல்கலைக்கழகத்தில் 1978 ஆம் ஆண்டு அமிதா மனதுங்கா முதல் வகுப்பில் ஆனர்சு பட்டம் பெற்றார். 1984 ஆம் ஆண்டு பெர்து பல்கலைக்கழகத்திலும் 1986 ஆம் ஆண்டு ரோசெசுட்டர் பல்கலைக் கழகத்திலும் படித்து புள்ளியியலில் இவர் முதுகலைப் பட்டம் பெற்றார். 1990 ஆம் ஆண்டு அமிதா ரோசெசுட்டர் பல்கலைக் கழகத்தில் முனைவர் பட்டத்தைப் பெற்றார். அவரது ஆய்வுக் கட்டுரை, நிலையான பலவீனங்களால் உருவாக்கப்பட்ட பன்முக உயிர்வாழ்வு விநியோகங்களுக்கான அனுமானம், என்ற தலைப்பில் இவருடைய முனைவர் பட்ட ஆய்வறிக்கை அமைந்தது. டேவிட் ஓக்சு முனைவர் பட்டத்திற்கான வழிகாட்டியாக மேற்பார்வையிட்டார்.
முனைவர் பட்டத்தை முடித்த பிறகு, இந்தியானா பல்கலைக்கழகத்தின் உயிரியற் புள்ளியியல் பிரிவில் உதவிப் பேராசிரியராக மூன்று ஆண்டுகள் பணியாற்றிய பிறகு, 1994 ஆம் ஆண்டில் எமோரி பல்கலைக்கழகத்தில் பதவிக் கால உதவிப் பேராசிரியராக அமிதா சேர்ந்தார். 2004 ஆம் ஆண்டு  எமோரியில் முழுப் பேராசிரியராக பதவி உயர்வு பெற்றார். எமோரியில், நீண்ட கால மற்றும் அடிக்கடி இணைகின்ற மற்ற இரண்டு பெண்களுடன் இணைந்து உயிரியியல் புள்ளியியலாளராக பணியாற்றுகிறார். லிமின் பெங் மற்றும் அவரது முன்னாள் மாணவர் யிங் குவோ ஆகிய இருவரும்தான் மற்ற இரண்டு பெண்களாவர்.
எமோரியில் மாணவர்களுக்கு உயிரியற் புள்ளியியல் அறிமுகம், நேரியல் மாதிரிகள் கோட்பாடு, புள்ளியியல் அனுமானம், உயிர் பகுப்பாய்வு மற்றும் நீளமான தரவு உள்ளிட்ட பல்வேறு முனைவர் பட்ட பட்டதாரி நிலை படிப்புகளை கற்பித்தார். மேலும் மருத்துவர்களுக்காக பிரத்யேகமாக வடிவமைக்கப்பட்ட உயிரியல் ஆய்வுகளில் குறுகிய படிப்புகளை இயக்குநராக இருந்து இயக்கியுள்ளார். முதுநிலை மருத்துவ ஆராய்ச்சி திட்டத்தின் ) செயற்குழுவில் அமிதா ஈடுபடுகிறார்.
புற இணைப்புகள்
பகுப்பு:இலங்கைப் பெண் அறிவியலாளர்கள் பகுப்பு:இலங்கை அறிவியலாளர்கள் பகுப்பு:வாழும் நபர்கள்
ஆல்பான் அர்னால்ட்
ஆல்பான் அர்னால்ட் (Alban Arnold, பிறப்பு: நவம்பர் 19 1892, இறப்பு: சூலை 7 1916) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 22 முதல்தர துடுப்பாட்டப் போட்டிகளில் கலந்து கொண்டுள்ளார். 1912-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஆல்பான் அர்னால்ட் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 29 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1892 பிறப்புகள் பகுப்பு:1916 இறப்புகள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
ஆவாரம்பட்டி
ஆவாரம்பட்டி (Avarampatti) இந்தியாவின் தமிழ்நாடு மாநிலம் தஞ்சாவூர் மாவட்டத்தில் இருக்கும் பூதலூர் தாலுக்காவில் உள்ள ஒரு கிராமம் ஆகும்.
புவியியல்
செங்கிப்பட்டியிலிருந்து  பூதலூர் செல்லும் வழியில்  இரண்டுக்குமிடையில் ஆவாரம்பட்டி அமைந்துள்ளது. பெங்களூரிலிருந்து சென்னைக்கு செல்லும் பூதலூர் இரயில் நிலையத்திலிருந்து 4 கி.மீ தொலைவில் அமைந்துள்ளது.
மதம்
ஆவாரம்பட்டியில் 90% மக்கள் இந்துக்கள் வாழ்கின்றனர். 10% மக்கள் கிருத்துவர்கள் வாழ்கின்றனர். இங்கு  முக்கிய கோயில்களாக
1. அய்யனார் கோவில்
2. பார்கவி அம்மன் கோவில்
3. பிள்ளையார் கோவில்.
4. தையல்நாயகி அம்மன் கோவில்
குறிப்புகள்
பகுப்பு:தஞ்சாவூர் மாவட்டத்திலுள்ள கிராமங்கள் பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
பாப்பனபல்லி ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:வேலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குஜராத் மாவட்டம்
குஜராத் மாவட்டம் (Gujrat), தெற்காசியாவின் பாகிஸ்தான் நாட்டின் பஞ்சாப் மாகாணத்தின் வடக்கில் அமைந்துள்ளது. இதன் நிர்வாகத் தலைமையிட நகரம் குஜராத் ஆகும்.
மாவட்ட எல்லைகள்
செனாப் ஆறு மற்றும் ஜீலம் ஆறுகளுக்கு இடையே அமைந்துள்ள குஜராத் மாவட்டத்தின் வடக்கில் மிர்பூர் மாவட்டமும், வடகிழக்கில் ஜீலம் ஆறும், ஜீலம் மாவட்டமும், கிழக்கிலும், தென்கிழக்கிலும் குஜ்ரன்வாலா மாவட்டம் மற்றும் சியால்கோட் மாவட்டமும், மேற்கில் மண்டி பகாவுத்தீன் மாவட்டமும் எல்லைகளாக உள்ளது. 3,192 சதுர கிலோ மீட்டர் பரப்பளவு கொண்ட குஜராத் மாவட்டம் வரலாற்று சிறப்பு மிக்க நகரங்களையும், கிராமங்களையும் கொண்டது. அவற்றுள் முக்கியமானவைகள் ஜலால்பூர் ஜட்டான், சக்தினா, கர்னானா, குஞ்சா, சேக்னா மற்றும் லலாமூசா ஆகும்.
மாவட்ட நிர்வாகம்
குஜராத் மாவட்டத்தை நிர்வாக வசதிக்காக குஜராத், கரியான் மற்றும் ஜலால்பூர் ஜாத்தன் என மூன்று வட்டங்களாகப் பிரிக்கப்பட்டுள்ளது. இம்மாவட்டம் 119 கிராம ஒன்றியக் குழுக்களையும், 1065 வருவாய் கிராமங்களையும், நான்கு நகராட்சி மன்றங்களையும், ஒரு இராணுவப் பாசறை ஊரையும் கொண்டுள்ளது.
மக்கள் தொகையியல்
3192 சதுர கிலோ மீட்டர் பரப்பளவு கொண்ட குஜராத் மாவட்டத்தின் 1998-ஆம் ஆண்டு மக்கள் தொகை கணக்கெடுப்பின் படி, மக்கள் தொகை 20,48,008 ஆக உள்ளது. மக்கள் தொகையில் ஆண்கள் 1026256 (50.10%); பெண்கள் 1021752 ( 49.89%) ஆக உள்ளனர். பாலின விகிதம் 100 பெண்களுக்கு 100.4% ஆண்கள் வீதம் உள்ளது. மக்கள் அடர்த்தியானது ஒரு சதுர கிலோ மீட்டர் பரப்பளவில் 641.6 நபர்கள் வீதம் உள்ளது. நகர்ப்புற மக்கள் தொகை 5,68,172 (27.74%) ஆக உள்ளது. சராசரி எழுத்தறிவு 62.2% ஆக உள்ளது. ஆண்களின் எழுத்தறிவு 73.0%; பெண்களின் எழுத்தறிவு 51.6% ஆகவுள்ளது. 1981 – 1998 காலகட்டத்தில் 2.22% வீதம் மக்கள் தொகை வளர்ச்சி அடைந்துள்ளது. இம்மாவட்டத்தில் பஞ்சாபி மொழி, ஆங்கிலம் மற்றும் உருது மொழிகள் பேசப்படுகிறது.
கல்வி
குஜராத் மாவட்டத்தில் 1,475 அரசு தொடக்கப் பள்ளிகள் மற்றும் உயர்நிலைப் பள்ளிகள் உள்ளது. இதில் 889 (60%) பள்ளிகள் பெண்களுக்கானது.
ரீமான் கருதுகோள்
ரீமான் கருதுகோள் (Riemann hypothesis) கணிதத்தில் தீர்வு காணமுடியாமல் இருக்கும் சிக்கலான கேள்விகளில் ஒன்று.. 1859 இல் பெர்ன்ஹார்ட் ரீமான் (1826-1866) இனால் முன்மொழியப்பட்டு இன்று வரையில் தீர்வு இல்லாமல் இருந்து கொண்டிருக்கிறது. இக்கருதுகோள் இசீட்டா-சார்பு என்ற ஒரு புகழ் வாய்ந்த சார்பின் சுழிதிகளைப் பற்றியது. ரீமானுக்குப்பிறகு இச்சார்பு ரீமான் இசீட்டா சார்பு அல்லது ரீமன் இசீட்டா சார்பியம் என்றே அழைக்கப்படுகிறது. இதன் வரையறை:
இங்கு s  என்ற மாறி ஒரு சிக்கலெண் மாறி. . \sigma வும் t யும் மெய்யெண்கள். i என்பது கற்பனை அலகு.
இச்சார்பில் ஆக இருந்தால்   என்பது தெரிந்த செய்தி. ஆனால் இதைப் புரிந்துகொள்ள சிக்கலெண் பகுவியலில், காமா சார்புகள் மூலம் ரீமான் இசீட்டா சார்பின் சார்புச் சமன்பாட்டைப் பார்க்கவேண்டும்.
-2, -4, -6, ... ஆகியவைகளை வெற்றுச்சுழிதிகள் என்பர். வெற்றல்லாத சுழிதிகளைப்பற்றியது ரீமான் கருதுகோள்.
ரீமானின் ஊகம்
என்ற சிக்கலெண் ரீமான் இசீட்டா சார்பின் வெற்றல்லாத சுழிதியாயிருந்தால், .
அதாவது, சிக்கலெண் தளத்தில், வெற்றல்லாத சுழிதிகளெல்லாம்   என்ற செங்குத்துக்கோட்டில் தான் இருக்கும்.
1914 இல் ஜி. எச். ஹார்டி முடிவற்ற எண்ணிக்கையில் வெற்றல்லாத சுழிதிகள் இந்தக்கோட்டில்தான் இருக்கும் என்று நிறுவி ஒரு பெரிய சாதனை புரிந்தார். ஆனால் எல்லா வெற்றல்லாத சுழிதிகளும் அப்படியிருக்குமா என்பதுதான் கேள்வி. அப்படியிருக்கும் என்பது ரீமானின் ஊகம். இந்த ஊகம் உண்மைதான் என்ற கருதுகோள் எண்கோட்பாட்டிலும் இன்னும் பல சூழ்நிலைகளிலும் முக்கியமாகப் பயன்பட்டு வருகிறது. பகா எண் தேற்றமும் இதுவும் மிகச்சிடுக்கான வழியில் பிணைந்துள்ளன.
இப்பிரச்சினையை டேவிட் ஹில்பெர்ட் 1900 இல் பன்னாட்டுக் கணிதக் காங்கிரஸில் இருபதாவது நூற்றாண்டிற்காக 23 கேள்விகளைப் பொறுக்கி, இவைதான் இருபதாவது நூற்றாண்டில் கணிதத்தை வழி எடுத்துச் செல்லப்போகிறது என்று பேசினார். அந்த 23 கேள்விகளில், எட்டாவது கேள்வியாக ரீமான் கருதுகோள் பட்டியலிடப்பட்டது. அவர் வைத்த பட்டியலில் பல கேள்விகள் இருபதாவது நூற்றாண்டில் தீர்க்கப்பட்டன. ஆனால் ரீமான் கருதுகோள் இன்னும் தீராக் கேள்வியாகவே உள்ளது.
அமெரிக்க ஐக்கிய நாடுகளில் கேம்ப்ரிட்ஜ் (Mass.) இல் இயங்குகிற கிளே கணிதக்கழகம் புது ஆயிரமாண்டு தொடக்கத்தில், ஏழு கணிதக் கேள்விகளைப் தேர்ந்தெடுத்து இக்கேள்விகளைத் தீர்ப்பவருக்கு ஒவ்வொரு கேள்விக்கும் பரிசாக மில்லியன் அமெரிக்க டாலர்கள் அறிவித்திருக்கிறது. இந்தப் பட்டியலில், ஹில்பர்ட்டின் 23 கேள்விகளில் அது இந்த ரீமான் கருதுகோள் கேள்வி மட்டும் இடம் பெற்றிருக்கிறது.
பகுப்பு:சிக்கலெண் பகுவியல் பகுப்பு:கணிதத்தின் தீர்வு காணப்படாத யூகங்கள் பகுப்பு:கருதுகோள்கள்
கொல்லங்குடி வெட்டுடையகாளியம்மன் கோயில்
வெட்டுடையகாளியம்மன் கோயில் இது சிவகங்கை மாவட்டத்தில் அமைந்துள்ள 18ம் நூற்றாண்டில் உருவான கோயில் ஆகும். இங்குள்ள மூலவர்: வெட்டுடையா காளி.
அமைவிடம்
கொல்லங்குடி இது சிவகங்கை மாவட்டத்தில் மதுரை - தொண்டி நெடுஞ்சாலையில் காளையார்கோயில் அருகே உள்ளது.
நம்பிக்கை
யாரேனும் தவறு செய்துவிட்டால், அவர்களைத் தண்டிக்க ”நாணயம் தவறியோர்க்கு நாணயம் வெட்டிப்போடு” என்று சொல்லும் வழக்கமும், அநியாயம் செய்யும் குற்றவாளிகளை அம்பிகை தண்டிப்பாள் என்ற நம்பிக்கையும் இங்கு உள்ளது.நம்பிக்கை துரோகம், பாதிப்பிற்கு உள்ளானோர் தங்களுக்கு நீதி கிடைக்க இங்கு அம்பாள் சன்னதியில் காசு வெட்டி வழிபடும் வழக்கம் அரசு அனுமதியுடன் நடைபெறுகிறது.
தல வரலாறு
முற்காலத்தில் இவ்வூரில் வசித்த ஒரு பக்தரின் கனவில் தோன்றிய ஐயனார், தனது சிலை வடிவம் ஈச்ச மரக்காடான இங்கு இருப்பதாக உணர்த்தினார். அதன்படி, பக்தர் இங்கு வந்து குறிப்பிட்ட இடத்தில் தோண்டினார். கோடரி வெட்டுப்பட்டு, சிலை கிடைக்கப்பெற்றது. இதன் காரணமாக இவருக்கு வெட்டுடையார் ஐயனார் என்றே பெயர் ஏற்பட்டது. இவரை கருப்பவேளார், காரிவேளார் என்ற பக்தர்கள் பூஜித்து வந்தனர். ஒருசமயம் நள்ளிரவில் ஐயனார் சன்னதிக்கு அருகில் ஒரு ஈச்சமரத்தடியில் பேரொளி மின்னியதைக் கண்டனர். மறுநாள் காலையில் அங்கு அம்பிகையின் யந்திரம் இருந்தது. அவ்விடத்தில் அம்பிகைக்கு சிலை வடித்து பிரதிஷ்டை செய்தனர். சுவாமியின் பெயரால் அவளுக்கு "வெட்டுடையார் காளி' என்றே பெயர் ஏற்பட்டது. காலப்போக்கில் இவள் பிரசித்தி பெறவே, இவளது பெயரிலேயே தலம் அழைக்கப்பெற்றது.
வெளி இணைப்புகள்
பகுப்பு:சாக்தம் பகுப்பு:சிவகங்கை மாவட்டத்திலுள்ள அம்மன் கோயில்கள்
வீரநடை
வீரநடை 2000 இல் வெளிவந்த தமிழ்த் திரைப்படமாகும். சத்யராஜ் நடித்த இப்படத்தை சீமான் இயக்கினார்.
வெளி இணைப்புகள்
பகுப்பு:2000 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:இந்திய நாடகத் திரைப்படங்கள் பகுப்பு:தேவா இசையமைத்த திரைப்படங்கள்
வாகையூர் ஊராட்சி
வாகையூர் ஊராட்சி (Vagaiyur Gram Panchayat), தமிழ்நாட்டின் கடலூர் மாவட்டத்தில் உள்ள மங்கலூர் வட்டாரத்தில் அமைந்துள்ளது. இந்த ஊராட்சி, திட்டக்குடி சட்டமன்றத் தொகுதிக்கும் கடலூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1273 ஆகும். இவர்களில் பெண்கள் 681 பேரும் ஆண்கள் 592 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:கடலூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
மனோன்மணீயம்
மனோன்மணீயம் என்பது ஒரு நாடக நூல் ஆகும். தமிழில் தோன்றிய நாடக இலக்கியங்களில் முதன்மையாக இது போற்றப்படுகிறது. முழுவதும் செய்யுள் நடையிலேயே அமைந்துள்ள இந்நூல் பேராசிரியர் பெ. சுந்தரம் பிள்ளையால் எழுதிப் பாரதிதாசன் பிறந்த ஆண்டான 1891-இல் வெளியிடப்பட்டது.
லிட்டன் பிரபு என்னும் ஆங்கிலேயர் எழுதிய ”இரகசிய வழி” (The se​cret way) எனும் நூலைத் தழுவி மனோன்மணீயத்தை ஓர் இன்பியல் (comedy) நாடகமாக இதனை எழுதியுள்ளார் சுந்தரம்பிள்ளை. வரலாற்றுத் தொடர்புடையது போன்றும் தமிழ்நாட்டில் நிகழ்ந்தது போன்றும் எழுதப்பட்டுள்ள ஒரு கற்பனைப் புதினம் ஆகும்.
வரலாறு
1855-ஆம் ஆண்டு பிறந்த சுந்தரனார் 1877-78-இல் நெல்லையில் கோடகநல்லூர் சுந்தரசுவாமிகளிடம் பிரம்ம கீதை, சூதசம்ஹிதை, பெருந்திரட்டு ஆகியவை காட்டும் அத்வைத சிந்தனைகளைக் கற்றறிந்தார். அதனால் "பரமாத்துவித" என்ற வேதாந்த ஞானத்தை உணர்ந்தார். தத்துவராயர் முறைப்படுத்திய பரமாத்துவித வேதாந்தத்தையே உட்பொருளாக வைத்து மனோன்மணீயம் நாடகத்தை எழுதினார். பன்னிரண்டு ஆண்டுகளுக்கு மேலாக இதனை எழுதினார். உ.வே.சாமிநாதையரிடம் கொடுத்துத் திருத்தங்கள் செய்து கொண்டார்.
இந்த நாடகம், பல்கலைக் கழகப் பாடநூலாகவும் கற்பிக்கப்பட்டது. அத்தோடு இந்த நூலில் இடம் பெற்றுள்ள "நீராருங் கடலுடுத்த நிலமடந்தை" என்ற பாடல் தமிழ்த்தாய் வாழ்த்தாகத் தமிழகம், மற்றும் அனைத்துத் தமிழர் வாழும் இடங்களில் ஒலிக்கிறது.
பதிப்புகள்
பேராசிரியர் எஸ். வையாபுரிப்பிள்ளை அவர்கள் 1922-ஆம் ஆண்டில் இதனை மீள்பதிப்பித்தார்.
வெளி இணைப்புகள்
பகுப்பு:நாடகவியல் தமிழ் நூல்கள் பகுப்பு:1890களில் எழுதப்பட்ட தமிழ் நாடகங்கள்
முசுந்தி பள்ளிவாசல்
தற்போதைய இந்த பள்ளிவாசலின் அமைப்பானது கேரள கட்டிடக்கலை பாணியில், மினார்கள், குவிமாடங்கள் அல்லது வளைவுகள் இல்லாமல் கட்டப்பட்டுள்ளது. பள்ளிவாசலின் விதானத்தில் குர்ஆன் வசனங்களின் விரிவாக எழுதப்பட்டுள்ளன. அதன் பக்கத்தில் பூச் செதுக்கல்களால் அழகூட்டபட்டுள்ளது.
முசுந்தி பள்ளிவாசலில் கி.பி 13 ஆம் நூற்றாண்டய பழங் கல்வெட்டு உள்ளது. கேரள முஸ்லிம்களுக்கு இந்து மன்னரான (கோழிகோட்டின் சாமுத்திரிகள்) பள்ளிவாசலுக்கு இடம் வழங்கிய ஓரே ஆவணப் பதிவு இந்த கல்வெட்டு ஆகும்.
குறிப்புகள்
பகுப்பு:கோழிக்கோடு மாவட்டத்திலுள்ள சமய வழிபாட்டுத் தலங்கள் பகுப்பு:கேரளத்தில் உள்ள பள்ளிவாசல்கள் பகுப்பு:Coordinates on Wikidata
ஆல்வன் கிரகாம் கிளார்க்
ஆல்வன் கிரகாம் கிளார்க் (Alvan Graham Clark, 10 சூலை 1832 - 9 சூன் 1897) அமெரிக்க வானியலாளரும், தொலைநோக்கி செய்வினைஞருமாவார். மேலும் இவர் ஆல்வன் கிளார்க் குழுமம் நிறுவிய ஆல்வன் கிளார்க்கின் மகனாவார்.
1862 சனவரி 31ஆம் நாளன்று மாசச்சூசெட்ஸ் கேம்பிரிட்ச் துறையில் புதிய 18½ தொலைநோக்கியை வெள்ளோட்டம் பார்த்த போது இவர் சிரியசு-பி விண்மீனைக் கண்டறிந்தார். இந்தப் பொலிவு அளவு 8 கொண்ட சிரியசின் இணைமீன்தான் முதன்முதலில் கண்டறிந்த வெண் குறுமீன் ஆகும்.
இந்த 18½ அங்குலத் தொலைநோக்கி இன்றும் இலினொய், எவான்சுட்டனில் உள்ள வடமேற்குப் பல்கலைக்கழகத்தின் டியர்பார்ன் வான்காணகத்தில் பயன்படுத்தப்படுகிறது.
மேற்கோள்கள்
பகுப்பு:1832 பிறப்புகள் பகுப்பு:1897 இறப்புகள் பகுப்பு:அமெரிக்க வானியலாளர்கள்
திருத்தேர்வளை ஆண்டுகொண்டேஸ்வரர் கோயில்
திருத்தேர்வளை ஆண்டுகொண்டேஸ்வரர் கோயில் தமிழ்நாட்டில் இராமநாதபுரம் மாவட்டம், திருத்தேர்வளை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஆண்டுகொண்டேஸ்வரர் சுவாமி, அறவுடைய நாயகி அம்மன் என்ற ஆனந்தவள்ளி அம்மன் சன்னதிகளும், விநாயகர், சுப்பிரமணியர், தெட்சணாமூர்த்தி, பைரவர், சண்டிகேஸ்வரர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காரணாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:இராமநாதபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அபரணை
ஹபரணை இலங்கை அனுராதபுரம் மாவட்டத்தில் உள்ள சிறுநகரம் ஆகும். இது அம்பேபுசை-திருகோணமலை (A6) வீதியில் அமைந்துள்ள ஓர் முக்கிய சந்தியாகும். இங்கிருந்து பொலநறுவை மற்றும் மட்டக்களப்பு நகரங்களுக்கான பேருந்து சேவை நடைபெறுகின்றது. திருகோணமலையில் இருந்து மட்டக்களப்பு செல்வோர் இப்பகுதியிலேயே பேருந்து மாறுதல் வேண்டும்.
இப்பகுதியானது சுற்றுலாப் பயணிகளைக் கவரும் இடமாகும். இதற்கருகே சிகிரியாவும் அமைந்துள்ளது. இங்கே யானைகளில் சவாரிசெய்யமுடியும். சுற்றுலாத் துறைக்கெனவே வளர்க்கப்பட்ட நன்கு பழக்கப் படுத்தப்பட்ட யானைகள் இங்கு உள்ளன.
பகுப்பு:அனுராதபுரம் மாவட்டத்தில் உள்ள ஊர்களும், நகரங்களும் பகுப்பு:அனுராதபுரம் மாவட்டம்
கணினியுருப்படம்
கணினியுருப்படம் (Computer Generated Imagery – CGI) என்பது செயற்கையாக ஒரு பொருளை அல்லது காட்சியை இருபரிமாண வடிவிலோ அல்லது முப்பரிமாண வடிவிலோ உருவாக்க பயன்படுகிறது. இது கணினி வரைகலையில் ஒரு அங்கமாகவோ அல்லது செயலியாகவோ உபயோகிக்கப்படுகிறது. சினிமாதுறை மட்டுமல்லாது வெவ்வேறு துறைகளிலும் இது பயன்படுத்தப்படுகிறது. எடுத்துக்காட்டாக:
உருவாக்கமும் பரிணாம வளர்ச்சியும்
முதன்முறையாக ஆல்பிரட் ஹிட்ச்காக்கின் திரைப்படமான "வேர்ட்டிகோ (Vertigo (1958)) வில் இருபரிமாண முறையில் தயாரிக்கப்பட்ட ஒரு காட்சியின் மூலம் அறிமுகப்படுத்தப்பட்டது. இது 1972 வரை இருபரிமாணத்திற்காகவே பயன்படுத்தப்பட்டது. 1972 களில் "எட்வின் காட்மல் மற்றும் பிரட் பார்க்கால் தயாரிக்கப்பட்ட குறும்படமான "எ கொம்பியூட்டர் அனிமேட்டட் ஹான்ட் இல் முப்பரிமாண கை ஒன்ற தோன்றுவதை அவதானிக்கலாம். இப்படத்தின் மூலமே "முப்பரிமாண கணினிவரைகலை" முதன்முதலாக அறிமுகப்படுத்தப்பட்டது.
1973 இல் ஹாலிவூட் திரையுலகத்தின் உதவியுடன் "கன்ஸ்லிங்கர் விஷன் - (Gunslinger Vision)" எனும் படத்தில் இரு பரிமாணக்காட்சி ஒன்று உருவாக்கப்பட்டது. அக்காட்சியில், ஒரு இயந்திரமனிதன் (Robot) கண்களால் பார்க்கும் போது அவன் கண்ணில் எவ்வாறு விம்பங்கள் தோன்றும், என்பதை அக்காட்சியில் சித்தரிக்கப்பட்டுள்ளது.
அதேபோல் 1976 இல் "ஃப்பியூச்சர்வேல்ட் - (Future World)" எனும் முழுநீளத்திரைப்படத்தில் ஒரு காட்சியில் "முப்பரிமாணக்கை" ஒன்று தோன்றுவதை அவதானிக்கலாம். இக்காட்சிக்காக ஆஸ்கார் விருது கிடைத்தமை குறிப்பிடத்தக்கதாகும். கிட்டத்தட்ட ஒரு தசாப்தத்திற்கு பிறகு " விஞ்ஞானம் மற்றும் பொறியியல் (Scientific and Engineering Academy Award)" விருதும் இதற்கு கொடுக்கப்பட்டது.
1977 இல் "ஸ்டார் வார்ஸ்" திரைப்படத்தில் "டெத் ஸ்டார்-Dead Star" உருவாக்கவும் இத்தொழில்நுட்பம் பயன்படுத்தப்பட்டது. இத்திரைப்படத்தி ல் டெத் ஸ்டார் ஆனது "வயர் ஃப்பிரேம் - Wire Frame" மூலம் உருவாக்கப்பட்டிருப்பதை அவதானிக்கலாம்.
மேலும், கணினியுருக்கலையுருத்தொழில்நுட்பத்தில் எப்பொழுது மிகப்பெரிய வளர்ச்சி ஏற்பட்டதென்றால், 1993 இல் வெளிவந்த திரைப்படமான "ஜுராசிக் பார்க்-Jurassic Park" இன் மூலமே ஏற்பட்டது. பிற்காலங்களில் மிகப்பெரிய திரைப்படங்களான காட்ஸில்லா, டெர்மினேட்டர், எக்ஸ் மான், அவேஞ்சர்ஸ் போன்றவற்றில் அபரிவிதமாக செல்வாக்கு செலுத்தி வளர்ச்சியடைந்து இருப்பதை அவதானிக்கலாம். இது ஆங்கில திரையுலகமான ஹாலிவூட்டில் மட்டுமன்றி இந்திய திரையலகங்களிலும் ஆதிக்கம் செலுத்தியுள்ளது.
தமிழ் திரையுலகம்
தமிழ்த்திரையுலகில் 1992 இல் வெளியாகிய படமாகிய "ஜென்டில் மான்" மூலம் இத்தொழில்நுட்பம் தமிழ்த்திரையுலகில் பிரவேசித்தது. அதுமட்டுமன்றி, இதுவே இந்தியாவில் கணினியுருக்கலை பயன்படுத்தப்பட்ட முதல் திரைப்படம், என்பது குறிப்பிடத்தக்க ஒரு சிறப்பாகும். இவற்றை தொடர்ந்து "காதலன், ஜீன்ஸ், இந்தியன் மற்றும் முதல்வன் போன்ற படங்களில் இயக்குனர் ஷங்கரால் பிரசித்தப்படுத்தப்பட்டது.
இத்தொழில்நுட்பம் தற்கால தமிழ் திரைப்படங்களிலும் தாக்கம் செலுத்தியுள்ளதை அவதானிக்கலாம். உதாரணமாக :- எந்திரன், சிவாஜி, ஐ, ரெமோ, 2.0 போன்றவற்றைக்கூறலாம்.
தெலுங்குத்திரையுலகம்
தெலுங்கில் கோடி இராமக்கிருஷ்ணா என்னும் இயக்குனரால் இயக்கப்பட்டு 1995 இல் வெளிவந்த "அம்மொரு" வில் முதல் முறையாக உபயோகிக்கப்பட்டது. இதை தமிழில் "அம்மன்" என்னும் பெயரில் திரையிட்டனர்.
தற்காலங்களில் பிரம்மாண்ட வெற்றிபெற்ற திரைப்படங்களான பாகுபலி 1 மற்றும் 2, சாகோ போன்ற திரைப்படங்களில் அதிகப்படியான காட்சிகளுக்கு இத்தொழில்நுட்பம் உபயோகிக்கப்பட்டுள்ளதை அவதானிக்கலாம். இதற்காக பல விருதுகளும் கிடைக்கப்பெற்றமை குறிப்பிடத்தக்கதொன்றாகும்.
இந்தி திரையுலகம்
2008 ஆம் ஆண்டில் வெளிவந்த ஹிந்தி திரைப்படமான "லவ் ஸ்டோரி 2050 - Love Story 2050" மூலம் கணினியுருப்படம் ஹிந்தித்திரையுலகில் அறிமுகம் செய்யப்பட்டது. இதில் 1200 காட்சிகள் இத்தொழில்நுட்பம் மூலமே தயாரிக்கப்பட்டன.
4 சர்வதேச நிறுவனங்கள் தங்களது பங்களிப்பை இத்திரைப்படத்திற்கு கணினியுருப்படமாக வழங்கியிருந்தன. நியூசிலாந்திலிருந்து "வெற்றா வேர்க்சொப் - Weta Workshop" நிறுவனமும் மற்றும் அவுஸ்திரேலியா, பிறிஸ்போனிலிருந்து "ஜோன் கொக்ஸ் - John Cox" நிறுவனமுமே இதற்காக "அக்காடமி விருதுகளையும்" பெற்றுக்கொண்டன.
மேற்கோள்கள்
https://computeranimationhistory-cgi.jimdofree.com/
https://www.nyfa.edu/student-resources/cgi-animation-history-defining-and-awesome-moments-in-cinema/
https://nofilmschool.com/History-of-CGI
https://www.indiatoday.in/technology/news/story/animators-video-shows-humans-as-masters-of-solar-system-goes-viral-229620-2014-12-03
https://www.analyticsinsight.net/computer-generated-imagery-cgi-the-magic-wand-of-cinema-industry/
https://www.dinamalar.com/news_detail.asp?id=463007
https://www.sciencedaily.com/terms/computer-generated_imagery.htm
https://www.forbes.com/pictures/59d7f4ee31358e542c036e8a/computer-generated-imager/
https://www.skillshare.com/search?query=cgi - இதை கற்பதற்கான இணையத்தளம்.
பகுப்பு:கணினி கலை
பொத்தரை ஊராட்சி
பொத்தரை ஊராட்சி (Potharai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள போளூர் வட்டாரத்தில் அமைந்துள்ளது. இந்த ஊராட்சி, போளூர் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011-ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2539 ஆகும். இவர்களில் பெண்கள் 1284 பேரும் ஆண்கள் 1255 பேரும் உள்ளனர்.
புடவை அணிநயம்
புடவைகள் மற்றும் சல்வாா் ஆடைகளை, முக்கியத் தருணங்களில் அணிவதை வழக்கமாகக் கொண்டிருந்த முதல் சீமாட்டியான 'சொ்ாி பிளோ்' ஆவாா்.
பொத்தரை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
புடவை அணிநயம்
மேற்கோள்கள்
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:புடவைகள்
கலப்பு உலோக ஆக்சைடு மின்முனை
கலப்பு உலோக ஆக்சைடு மின்முனை (Mixed metal oxide electrodes) என்பவை மின்வேதியியல் மின்னாற்பகுப்பு வினைகளில் பயன்படுத்தப்படும் நேர்மின் முனையாகும். மிகுந்த பயனுள்ள சாதனமாக இம்மின்வாய் பயன்படுகிறது. மேற்பரப்பில் பல்வேறு வகையான உலோக ஆக்சைடுகளைப் பெற்றிருக்கும் என்பதே மின்வாய் என்ற சொல்லின் பொருளாகும். வழக்கமாக RuO2, IrO2,அல்லது PtO0.12, போன்றவற்றில் ஒன்று மின்வினையூக்கியாக பயன்படுத்தப்படும். இம்மின் வினையூக்கி மின்சாரத்தையும் கடத்தும் அதே சமயத்தில் குளோரின் வாயு உற்பத்தி போன்ற விரும்பத்தக்க வினையூக்கியாகவும் செயல்படுவது ஒரு வகையாகும். மற்றொரு உலோக ஆக்சைடான தைட்டானியம் டையாக்சைடு மின்சாரத்தை கடத்துவதும் இல்லை. வினையூக்கியாகவும் செயல்படுவதில்லை. ஆனால் விலைமதிப்பு குறைந்தும் உட்புறத்தை அரிமானத்திலிருந்து பாதுகாக்கவும் செய்கிறது. தைட்டானியம் தகடு அல்லது தைட்டானியம் வலைக்கண்ணில் மின்முனையில் உருவாகும் தளப்பொருள் சேர்கிறது.
நீச்சல்குளத்தில் இருக்கும் உப்பு நீரிலிருந்து தனிநிலை குளோரின் தயாரிக்கும் மின்பகுப்பு கலனில் நேர்மின்முணையாகப் பயன்படுத்த கலப்பு உலோக ஆக்சைடுகள் பயன்படுகின்றன. உலோகம் வெளிக் கொணர் மின்முறையிலும் இம்மின்வாய்கள் பயன்படுகின்றன. எஃகுக்கு மின்முலாம் பூசவும், மின்சுற்றுப் பலகைகள் தயாரிப்பிலும் இவை பயன்படுத்தப்படுகின்றன.
மேற்கோள்கள்
பகுப்பு:ஆக்சைடுகள் பகுப்பு:மின்முனைகள்
ஆரசீபோ தகவல்
ஆரசீபோ தகவல் (Arecibo message) என்பது 1974 நவம்பர் 16 ம் தேதி 25000 ஒளி ஆண்டுகள் தொலைவில் உள்ள கிளஸ்டர் M13 என்ற நட்சத்திரங்களுக்கு அனுப்பப்பட்ட செய்தியாகும். இந்த செய்தி மூன்று நிமிடங்கள் நீடித்து வானில் அனுப்பப்பட்டது. 210 பைட் (1679 பிட்)அளவுள்ள குறுஞ்செய்தி ஒன்று 2380 MHz அதிர்வெண்ணில் பரிமாறப்பட்டது. 1679 என்பதை 73 x 23 என்ற வரிசை (array) அமைப்பில் எழுத முடியும் என்பதால் ஏலியன்கள் இந்த செய்தியை படத்தில் வரைந்து பார்க்கும் போது இடது பக்கத்தில் உள்ள உருவம் கிடைக்கும்.
இதில் உள்ள செய்திகள் பிராங்க் டிரேக் (Frank Drake) மற்றும் கார்ல் சேகன் (Carl Sagan) என்பவர்களால் எழுதப்பட்டன. அந்தப் படத்தில் கீழ்வரும் செய்திகள் இடம்பெற்றுள்ளன.
இந்த செய்தி விடையை எதிர்நோக்கி அனுப்பப்படவில்லை என்றாலும் பிரபஞ்சத்தில் நம் இருப்பை அறிவிக்கும் ஒரு சிறு முயற்சியாகும்.
வெளியிணைப்புகள்
பகுப்பு:அண்டவியல் பகுப்பு:வானியல்
கோள்காரர்
கோள்காரன், காக்கிலுவாடன் அல்லது இறப்புத் தூதர்கள் (death messenger) என்பவர்கள் முற்காலங்களில் தங்கள் நகரத்தில் அல்லது கிராமத்தில் வசித்தவர் ஒருவர் இறந்துவிட்டார் என்ற செய்தியை பரப்புவதற்காக அனுப்பப்பட்டவர்கள். அவர்கள் ஒவ்வொரு வீடாகச் சென்று கதவைத் தட்டி, "நீங்கள் இறந்தவர்களின் இறுதி ஊர்வலத்தில் கலந்து கொள்ள அழைக்கப்படுகிறீா்கள்  __________ (நேரம், தேதி, இடம்)" என்ற செய்தியை  கூறுவார்கள். இதைத் தான் அவர்கள் சொல்ல அனுமதிக்கப்பட்டனர். இந்த அறிவிப்பு கூறியவுடன் உடனடியாக அடுத்த வீட்டிற்கு செல்ல வேண்டும். இந்த மரபு 19 ஆம் நூற்றாண்டின் பிற்பகுதியில் வரை சில பகுதிகளில் தொடர்ந்து இருந்தது.
வடதமிழகத்தின் சிலபகுதிகளில் இவர்களை தோள்காரன் என அழைப்பது வழக்கம். இவர்கள் தமிழகத்தில் தொலைபேசி வசதிகள் இல்லாத இருபது ஆண்டுகளுக்கு முன்புவரை இருந்தனர். இவர்களை கிராமத்தில் இந்த வேலையை பகுதி நேரமாக செய்வர். யாராவது இறந்துவிட்டால் அவர்களின் உறவினர் வீடுகளுக்குச் சென்று இன்னார் இறந்துவிட்டார் என்ற தகவலைத் தெரிவிப்பார். கோள்காரருக்கு ஆண்டுக்கு ஒரு முறை ஒவ்வொரு வீட்டாரும் தாணியத்தைக் கூலியாக அளிப்பர். கோள் என்ற சொல் சொல்லுதல் (பிறரைப்பற்றி) என்று பொருள் உண்டு. எனவே தகவல்களை சொல்லுபவரைக் கோள்காரர் என அழைத்தனர்.
தமிழகத்தின் சில பகுதிகளில் இவர்களை காக்கிலுவாடன் என்று அழைக்கின்றனர். இவர்களிடம் யார் இறந்தது? அவர் யாரின் உறவினர் போன்ற விவரங்களை எழுதி தருவர். அந்தக் கடிதத்தில் யார்யாருக்கு இழுவு செய்தியைச் சொல்லவேண்டும், எந்த ஊருக்கு போக வேண்டும் என்பது போன்ற விவரங்கும் எழுதி தரப்படும். கடிதத்தை உறவினர்களிடம் காட்டி, அதில் எத்தனை மணிக்கு செய்தி வந்து சேர்நது என்ற விவரத்தை எழுதி கையொப்பம் பெற்று வரச் சொல்லுவார்கள். செலவுக்கு கொஞ்சம் பணத்தையும் கொடுத்து அனுப்புவார்கள்.
மேற்கோள்கள்
பகுப்பு:இறப்பு பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தகவல் தொடர்பு
தினேஷ் கார்த்திக்
வெளி இணைப்புகள்
பகுப்பு:இந்தியத் துடுப்பாட்டக்காரர்கள் பகுப்பு:1985 பிறப்புகள் பகுப்பு:தமிழக விளையாட்டு வீரர்கள் பகுப்பு:வாழும் நபர்கள் பகுப்பு:தமிழ்நாடு துடுப்பாட்டக்காரர்கள் பகுப்பு:இந்தியத் தேர்வுத் துடுப்பாட்டக்காரர்கள் பகுப்பு:கொல்கத்தா நைட் ரைடர்ஸ் அணி வீரர்கள்
காகானா, நன்கௌரி
மேற்கோள்கள்
பகுப்பு:நன்கௌரி வட்டத்திலுள்ள கிராமங்கள்
பிவண்டி-நிஜாம்பூர் மாநகராட்சி
பிவண்டி-நிஜாம்பூர் மாநகராட்சி (Bhiwandi-Nizampur City Municipal Corporation) இந்தியாவின் மகாராட்டிரா மாநிலத்தின் தானே மாவட்டத்தில் அமைந்த மாநகராட்சிகளில் ஒன்றாகும். இம்மாநகராட்சி பிவண்டி-நிஜாம்பூர் எனும் இரட்டை நகரங்களைக் கொண்டது. 84 வார்டுகள் கொண்ட பிவண்டி-நிஜாம்பூர் மாநகராட்சி 2002-ஆம் ஆண்டில் நிறுவப்பட்டது. இதன் நிர்வாகத் தலைமையிடம் பிவண்டியில் உள்ளது. 2011-ஆம் ஆண்டில் இமமாநகராட்சியின் மக்கள் தொகை 7,09,665
மக்கள் தொகை பரம்பல்
2011 இந்திய மக்கள் தொகை கணக்கெடுப்பின் படி, 84 வார்டுகள் கொண்ட பிவண்டி-நிஜாம்பூர் மாநகராட்சியின் மொத்த மக்கள் தொகை 7,09,665 ஆகும். மக்கள் தொகையில் ஆண்கள் 4,15,339  மற்றும் 2,94,326  பெண்கள் ஆக உள்ளனர். பாலின விகிதம் 1000 ஆண்களுக்கு 709 பெண்கள் வீதம் உள்ளனர். 6 வயதிற்குட்பட்ட குழந்தைகள் எண்ணிக்கை 91,825 - 12.94 % ஆகும். சராசரி எழுத்தறிவு 79.48 %   ஆகும். இதன் மக்கள் தொகையில் இந்துக்கள் 39.34%, இசுலாமியர்கள் 56.01%, பௌத்தர்கள் 1.55%, சமணர்கள் 2.66%, கிறித்துவர்கள் 0.23% மற்றும் பிறர் 0.16%  ஆக உள்ளனர்.
வெளி இணைப்புகள்
பகுப்பு:தானே மாவட்டம் பகுப்பு:மகாராட்டிரா மாநில மாநகராட்சிகள் பகுப்பு:மகாராட்டிரத்திலுள்ள மாநகரங்கள் பகுப்பு:மகாராட்டிர மாநிலத்திலுள்ள ஊர்களும் நகரங்களும்
வங்காளதேசம்
வங்காளதேசம் (Bangladesh, বাংলাদেশ) ஒரு தெற்காசிய நாடாகும். இது பண்டைய வங்காளத்தின் ஒரு பகுதியாக இருந்தது. இந்தியா, மியான்மர் ஆகியவை இதன் அண்டை நாடுகளாகும். டாக்கா இதன் தலைநகரமாகும். இந்தியாவின் மேற்கு வங்காளம் மாநிலத்தைப் போன்று, இந்நாட்டிலும் வங்காள மொழியே பேசப்படுகிறது.
இந்நாட்டின் எல்லைகள் 1947-ஆம் ஆண்டு வங்காளப் பிரிவினையின் போது நிறுவப்பட்டது. 1947-ஆம் ஆண்டு இந்திய விடுதலைக்குப்பின், இப்பகுதி கிழக்கு பாக்கிஸ்தான் என்ற பெயரில் பாக்கிஸ்தான் நாட்டின் பகுதியாக‌ இருந்தது. இருப்பினும், இப்பகுதிக்கும் மேற்கு பாக்கிஸ்தான் பகுதிக்கும் இடையிலான தொலைவு சுமார் 1600 கிலோமீட்டர். மேற்கு பாக்கிஸ்தானுக்கும் கிழக்கு பாக்கிஸ்தானுக்கும் இடையான எந்த போக்குவரத்தும் இந்தியாவின் வழியாகவே நடைபெறவேண்டும் என்ற நிலையில், மொழி வேறுபாடு காரணமாகவும், பொருளாதரப் புறக்கணிப்பு காரணமாகவும், கிழக்குப் பாக்கிஸ்தான் மக்களிடையே எழுச்சி ஏற்பட்டது. தனிநாடு கோரிக்கை முன் வைக்கப்பட்டது. 1971-ஆம் ஆண்டு கிழக்கு பாக்கிஸ்தான் பகுதி இந்தியாவின் துணைக் கொண்டு வங்காளதேச விடுதலைப் போருக்குப் பின் வங்காளத் தேசம் என்ற நாடாக அறிவிக்கப்பட்டது.
இதன்பின், வங்காள தேசம், ஏழ்மை, இயற்கை அழிவுகள், பஞ்சம் ஆகிய பல இன்னல்களை மட்டுமல்லாது, அரசியல் களத்திலும் இராணுவ ஆட்சி, பேச்சுரிமை மறுக்கப்பட்ட நிலை, ஊழல் போன்ற பல துயர்களைக் கடந்து வந்துள்ளது. 1991-ஆம் ஆண்டு மீண்டும் மக்களாட்சி மலர்ந்துள்ள நிலையில் சிறிதளவு நிலைமை கட்டுக்குள் வந்துள்ளது.
வங்காளதேசம் உலகின் எட்டாவது அதிக மக்கட்தொகை கொண்ட நாடாகும். வங்காளதேசக் குடியரசு நாடாளுமன்ற சனநாயக நாடாகும். இதன் நாடாளுமன்றம் ஜாதியோ சங்சத் என அழைக்கப்படுகிறது. இந்நாடு, வளமிக்க கங்கை-பிரமபுத்திரா கழிமுகத்தில் அமைந்துள்ளதோடு, வரலாற்று மற்றும் பல்வேறு கலாசார மரபுரிமைகளையும் கொண்டுள்ளது. ஊழல் மற்றும் வறுமை போன்ற பல்வேறு பாரிய சவால்கள் காணப்பட்டாலும், 1991-இலிருந்து நாட்டின் பொருளாதாரம் குறிப்பிடத்தக்களவு வளர்ச்சி பெற்றுள்ளது. மேலும், 1975 உடன் ஒப்பிடுகையில் தனிநபர் வருமானமும் இருமடங்காகியுள்ளது. வங்காளதேசம் அடுத்த பதினொரு பொருளாதார நாடுகளுள் ஒன்றாக அறியப்படுவதோடு, SAARC, BIMSTEC, OIC மற்றும் பொதுநலவாய நாடுகள் ஆகியவற்றின் உறுப்பினராகவும் விளங்குகிறது.
புவியியல் ரீதியாக நாடு கங்கை பிரமபுத்திரா கழிமுகத்தின் இருபக்கங்களிலும் அமைந்துள்ளது. இதனால், வருடாந்தம் வெள்ளப்பெருக்கு மற்றும் புயல் ஆகியவற்றால் பாதிக்கப்படுகிறது. மேலும் இந்நாடு வறுமை, ஊழல், மிகைமக்கட்தொகை மற்றும் காலநிலை மாற்றம் போன்ற பல்வேறு பிரச்சினைகளுக்கு முகங்கொடுக்க வேண்டியுள்ளது. எவ்வாறாயினும், வங்காளதேசம் மனித அபிவிருத்திச் சுட்டெண்ணில் சிறப்பாக முன்னேற்றம் கண்டுள்ளது. மேலும், ஆயுள் எதிர்பார்ப்பை 23 வருடங்களால் உயர்த்திக் கொள்வதிலும், கல்வியில் பால்நிலைச் சமத்துவத்தை அடைவதிலும், மக்கட்தொகை அதிகரிப்பைக் குறைப்பதிலும், தாய்சேய் நலத்தை மேம்படுத்துவதிலும் வெற்றி கண்டுள்ளது. நாட்டின் இரு பாரிய நகரங்களான டாக்கா மற்றும் சிட்டகொங் ஆகியவை நாட்டின் அண்மைய வளர்ச்சிக்குப் பாரிய உந்துசக்தியாக விளங்குகின்றன.
ஆட்சிப் பிரிவுகள்
வங்காளதேச நாட்டின் நிர்வாக வசதிக்காக 64 மாவட்டங்களாகப் பிரிக்கப்பட்டுள்ளது. இந்த 64 மாவட்டங்கள், 8 கோட்டங்களின் நிர்வாகத்தில் செயல்படுகிறது.
குல்னா கோட்டத்தில் 10 மாவட்டங்களும், டாக்கா கோட்டத்தில் 13 மாவட்டங்களும், சிட்டகாங் கோட்டத்தில் 11 மாவட்டங்களும், மைமன்சிங் கோட்டத்தில் 4 மாவட்டங்களும், ரங்க்பூர் கோட்டத்தில் 8 மாவட்டங்களும், ராஜசாகி கோட்டத்தில் 8 மாவட்டங்களும், பரிசால் கோட்டத்தில் 6 மாவட்டங்களும் மற்றும் சில்ஹெட் கோட்டத்தில் 4 மாவட்டங்களும் உள்ளது. மாவட்டங்களின் விவரம்:
குல்னா கோட்டம்
1 குல்னா மாவட்டம் 2 ஜெஸ்சூர் மாவட்டம் 3 சத்கீரா மாவட்டம் 4 நராய்ல் மாவட்டம் 5 மெகர்பூர் மாவட்டம் 6 மகுரா மாவட்டம் 7 குஸ்தியா மாவட்டம் 8 சௌதங்கா மாவட்டம் 9 ஜெனிதக் மாவட்டம் 10 பேகர்காட் மாவட்டம்
சிட்டகாங் கோட்டம்
1 நவகாளி மாவட்டம் 2 லெட்சுமிபூர் மாவட்டம் 3 ரங்கமதி மாவட்டம் 4 கொமில்லா மாவட்டம் 5 காக்ஸ் பஜார் மாவட்டம் 6 சிட்டகாங் மாவட்டம் 7 பிரம்மன்பரியா மாவட்டம் 8 சந்திரபூர் மாவட்டம் 9 கக்ராச்சாரி மாவட்டம் 10 பெனி மாவட்டம் 11 பந்தர்பன் மாவட்டம்
மைமன்சிங் கோட்டம்
1 மைமன்சிங் மாவட்டம் 2 செர்பூர் மாவட்டம் 3 நேத்ரோகோனா மாவட்டம் 4 ஜமால்பூர் மாவட்டம்
ரங்க்பூர் கோட்டம்
1 ரங்க்பூர் மாவட்டம் 2 தாகுர்காவ்ன் மாவட்டம் 3 தினஜ்பூர் மாவட்டம் 4 நீல்பமரி மாவட்டம் 5 பஞ்சகர் மாவட்டம் 6 குரிகிராம் மாவட்டம் 7 காய்பாந்தா மாவட்டம் 8 லால்முனிர்காட் மாவட்டம்
ராஜசாகி கோட்டம்
1 ராஜசாகி மாவட்டம் 2 சிராஜ்கஞ்ச் மாவட்டம் 3 பப்னா மாவட்டம் 4 நத்தோர் மாவட்டம் 5 நவகோன் மாவட்டம் 6 சபாய் நவாப்கஞ்ச் மாவட்டம் 7 போக்ரா மாவட்டம் 8 ஜெய்பூர்ஹட் மாவட்டம்
பரிசால் கோட்டம்
1 பிரோஜ்பூர் மாவட்டம் 2 போலா மாவட்டம் 3 பரிசால் மாவட்டம் 4 பர்குனா மாவட்டம் 5 ஜலோகட்டி மாவட்டம் 6 பதுவாகாளி மாவட்டம்
சில்ஹெட் கோட்டம்
1 சில்ஹெட் மாவட்டம் 2 சுனாம்கஞ்ச் மாவட்டம் 3 மௌலிபஜார் மாவட்டம் 4 ஹபிகஞ்ச் மாவட்டம்
பண்டைக்காலம்
பெரும் வங்காளப் பகுதியிலுள்ள நாகரிகத்தின் எச்சங்கள் நாலாயிரம் வருட பழைமை வாய்ந்தவை. இக்காலப்பகுதியில், திராவிட, திபெத்தோ-பர்ம மற்றும் ஆஸ்திரோ-ஆசிய மக்கள் இப்பகுதிகளில் வாழ்ந்தனர். "பங்க்லா" அல்லது "பெங்கால்" என்ற சொல்லின் சரியான மூலம் அறியப்படவில்லை. இருப்பினும், இப்பகுதிகளில் கி.மு. 1000ம் ஆண்டு காலப்பகுதியில் குடியேறிய திராவிட மொழி பேசும் குழுவான "பாங்"இலிருந்து வந்திருக்கலாம் எனக் கருதப்படுகிறது.
கி.மு. 7ம்நூற்றாண்டிலிருந்து கங்கரிதாய் ராச்சியம் உருவாகியது. இது பின்னர் சிசுநாக வம்சம், நந்தர், மௌரியப் பேரரசு, சுங்கர், சாதவாகனர் மற்றும் கண்வப் பேரரசுகளின் காலப்பகுதியில், பிகாருடன் இணைந்து அப்பேரரசுகளின் கீழ் காணப்பட்டது. கி.பி. 3ம் நூற்றாண்டிலிருந்து 6ம் நூற்றாண்டு வரை குப்தப் பேரரசு மற்றும் ஹர்சப் பேரசின் ஒரு பகுதியாக இருந்தது. அதன் வீழ்ச்சிக்குப் பின், சசாங்கன் எனும் ஆற்றல் மிகு வங்காள தேசத்தவன் ஒரு சிறந்த, குறுகியகால அரசொன்றை நிறுவினான். சிறிதுகால, சர்வாதிகார ஆட்சியின்பின், வங்காள பௌத்த, பால வம்சம் நானூறு வருடங்கள் ஆட்சி புரிந்தது. இதன்பின், சிறிதுகாலம் இந்து சேன வம்சம் ஆட்சி புரிந்தது.
மத்தியகால ஐரோப்பிய புவியியலாளர்கள் கங்கைக் கழிமுகப்பகுதியில், ஒரு சொர்க்கம் இருப்பதாக குறிப்பிட்டுள்ளனர். இது மிகைப்படுத்தப்பட்டதாக இருந்தாலும், 16ம் நூற்றாண்டு வரை இந்திய உபகண்டத்திலேயே செல்வச் செழிப்புமிக்க பகுதியாக வங்காளம் காணப்பட்டிருக்கக்கூடும். இப்பகுதியின் ஆரம்பகால வரலாறு, இந்துப் பேரரசுகள், உட்பூசல்கள் மற்றும் இந்து மற்றும் பௌத்த மதங்களுக்கிடையிலான ஆதிக்கப் போட்டி என்பவற்றால் நிரம்பியது.
அராபிய முஸ்லிம் வணிகர்களால் 12ம் நூற்றாண்டளவில் வங்காளப்பகுதியில் இசுலாமிய சமயம் அறிமுகப்படுத்தப்பட்டது. சூஃபி போதகர்கள், மற்றும் அதனையடுத்த முஸ்லிம் ஆட்சி ஆகியவை இப்பகுதி முழுவதும் இசுலாம் பரவ வழி செய்தன. துருக்கிய தளபதியான பக்தியார் கில்ஜி, 1204ல், சேன வம்சத்தின் லக்‌ஷ்மண் சேன் என்பவரைத் தோற்கடித்து, வங்காளத்தின் பெரும்பாலான பகுதிகளைக் கைப்பற்றினார். இப்பகுதி அடுத்த சில நூறு வருடங்களுக்கு பல சுல்தான்களாலும், இந்து அரசர்களாலும், நிலப்பிரபுக்களாலும் (பரோ-புய்யான்கள்) ஆளப்பட்டன. 16ம் நூற்றாண்டளவில், முகலாயப் பேரரசு வங்காளத்தைக் கட்டுப்பாட்டுக்குள் கொண்டு வந்ததோடு, டாக்கா முகலாய நிர்வாகத்தின் முக்கிய நிலையமாக உருவானது. 1517இலிருந்து, கோவாவிலிருந்த போர்த்துக்கீச வியாபாரிகள் வங்காளத்துக்கான கடல்வழியைக் கண்டுபிடித்தனர். 1537ல் மட்டும் அவர்கள் குடியேற அனுமதிக்கப்பட்டதோடு, சிட்டகொங்கில் சுங்கச் சாவடிகள் அமைக்கவும் அனுமதிக்கப்பட்டது. 1577ல், முகலாயப் பேரரசரான அக்பர், நிலையான குடியேற்றங்களை அமைக்கவும், தேவாலயங்கள் அமைக்கவும் போர்த்துக்கீசருக்கு அனுமதி வழங்கினார். ஐரோப்பிய வணிகர்களின் செல்வாக்கு அதிகரித்து, இறுதியில் 1757 பிளாசிப் போரின் பின் பிரித்தானியக் கிழக்கிந்தியக் கம்பனி வங்காளத்தைக் கட்டுப்பாட்டுக்குள் கொண்டு வந்தது. 1857ஆம் ஆண்டு நடந்த சிப்பாய் கலகத்திற்குப் பின், இதன் அதிகாரம் பிரித்தானிய முடியின் கீழ் வந்ததுடன், பிரித்தானிய வைஸ்ராய் இதன் நிர்வாகத்தலைவராக நியமிக்கப்பட்டார். காலனித்துவ ஆட்சியின்போது, தெற்காசியா முழுவதும் பெரும் பஞ்சங்கள் ஏற்பட்டன. இவற்றுள் 1943ன் வங்காளப் பெரும் பஞ்சம் காரணமாக 3 மில்லியன் பேர் இறந்தனர்.
18ம் நூற்றாண்டில் இந்துப் பேரரசான மராத்தியப் பேரரசு, முகலாயர்களைத் தோற்கடித்ததோடு, 1742க்கும் 1751க்கும் இடையில் வங்காளத்தின் நவாப்பின் கீழிருந்த பகுதிகளையும் அழித்தது. நவாபின் ஆட்சியின் கீழிருந்த வங்காளம் மற்றும் பீகார் பகுதிகளின் மீதான மராத்தியப் பேரசின் தொடர் தாக்குதல்களால் வங்காளப் பொருளாதாரம் அழிவடைந்தது. இதனால் மராத்தியப் பேரரசின் தொடர் தாக்குதல்களுக்கு அதனால் முகங்கொடுக்க முடியவில்லை. நவாப் அலி வர்தி கான் மராத்தியப் பேரரசுடன் சமாதான உடன்படிக்கையொன்றை ஏற்படுத்திக்கொண்டு முழு ஒரிசாவையும், மேற்கு வங்காளத்தின் சில பகுதிகளையும், மராத்தியப் பேரரசுக்கு அளித்தான். இதற்கு மேலதிகமாக வங்காளத்தின் ஏனைய பகுதிகளிலும் பீகாரிலும் வசூலிக்கப்படும் வரியில், கால்பங்கை திறையாக(சௌத்) அளிக்கவும் ஒப்புக்கொண்டான். இது அண்ணளவாக வருடத்துக்கு, வங்காளத்திலிருந்து 20 லட்சங்களும், பீகாரிலிருந்து 12 லட்சங்களும் ஆகும். பனிபட்டில் முசுலீம் கூட்டுப் படைகளுடனான போரில் மராத்தியப் பேரரசின் தோல்விக்குப்பின் இப்பேரரசு மராத்தியத் தளபதியான மாதோஜி சிந்தியாவிடம் கையளிக்கப்பட்டது. இவர் மீண்டும் வங்காளம் மீது படையெடுத்தார். 1760களில், வங்காளப் பகுதிகளை ஆக்கிரமித்த பிரித்தானிய இந்தியப் பேரரசு, சௌத் வரியை வழங்குவதை நிறுத்திக் கொண்டது. இதனால் வங்காளம் மீதான மராத்தியரின் படையெடுப்பு தொடர்ந்தது. இறுதியில், 1777இலிருந்து 1818 வரை நடைபெற்ற மூன்று ஆங்கில-மராத்தியப் போர்களில் மராத்தியப் பேரரசு பிரித்தானியரால் தோற்கடிக்கப்பட்டது.
20ம் நூற்றாண்டு
1905க்கும் 1911க்கும் இடையில், டாக்காவைத் தலைநகராகக் கொண்டு கிழக்குப் பகுதியொன்றை உருவாக்கும் நிறைவேற்றப்படாத வங்காள மாகாணத்தை இரண்டு பகுதிகளாக்கும் முயற்சி மேற்கொள்ளப்பட்டது. 1947ல் பிரித்தானியப் பேரரசின் வெளியேற்றத்தைத் தொடர்ந்து, சமய அடிப்படையில் வங்காளம் பிரிக்கப்பட்டது. இதன் மேற்குப்பகுதி இந்தியாவுடன் இணைய கிழக்குப்பகுதி (முசுலிம் பெரும்பான்மை) டாக்காவைத் தலைநகராகக் கொண்டு கிழக்கு வங்காளம் (பின்னர் கிழக்குப் பாகிஸ்தான்) எனும் பெயரில், பாகிஸ்தானுடன் இணைந்தது. 1950ல், கிழக்கு வங்காளத்தில் நிலச் சீர்திருத்தம் மேற்கொள்ளப்பட்டு மானியமுறை ஜமீன்தார் முறை ஒழிக்கப்பட்டது. பொருளாதார மற்றும் மக்கட்தொகை விகிதாசாரத்தில் கிழக்குப் பகுதி செல்வாக்குச் செலுத்தினாலும், பாகிஸ்தானின் அரசாங்கமும், ராணுவமும், மேற்குப்பகுதியின் உயர் வகுப்பினரின் செல்வாக்குக்கு உட்பட்டிருந்தது. 1952ன் வங்காள மொழி இயக்கமே கிழக்கு மற்றும் மேற்குக்கிடையிலான முதல் விரிசலாக அமைந்தது. அடுத்த பத்தாண்டுகளில், பொருளாதார மற்றும் கலாசார ரீதியில் மத்திய அரசாங்கத்துடனான பிரச்சினைகள் அதிகரிக்கத் தொடங்கின. இக்காலப்பகுதியில், வங்காளி பேசும் மக்களின் அரசியல் குரலாக அவாமி லீக் எழுச்சி பெற்றது. 1960களில், இது சுயாட்சிக்காக கிளர்ச்சியில் ஈடுபட்டது. 1966ல் அதன் தலைவர், சேக் முஜிபுர் ரகுமான் (முஜிப்) சிறையிலிடப்பட்டார். 1969ல், வரலாறு காணாத பிரபல்யமான கிளர்ச்சியின் பின்னர் இவர் விடுவிக்கப்பட்டார். 1970ல், ஒரு பாரிய சூறாவளி கிழக்குப் பாகிஸ்தானின் கடற்கரைப் பகுதியை அழித்ததோடு, ஐந்து லட்சம் பேரையும் கொன்றது. எனினும், மத்திய அரசாங்கம் சரியான நடவடிக்கைகளை மேற்கொள்ளவில்லை. 1970 தேர்தலில் நாடாளுமன்றத்தில் பெரும்பான்மை பெற்ற சேக் முஜிபுர் ரகுமானின் அவாமி லீக் கட்சி ஆட்சியமைப்பதற்கு தடைவிதிக்கப்பட்டமையால் வங்காள மக்களின் கோபம் அதிகரித்தது.
முஜிபுடனான சமாதானப் பேச்சுவார்த்தைகள் தடைப்பட்டதைத் தொடர்ந்து, சனாதிபதி யாஹ்யா கான் மற்றும் ராணுவத் தலைவர்கள் ஒப்பரேசன் சேர்ச்லைட் எனப்பட்ட ராணுவ நடவடிக்கையை கிழக்குப் பாகிஸ்தான் மீது நடத்தினர். இதன் மூலம், மார்ச்சு 26, 1971ல், அதிகாலை நேரத்தில், முஜிபுர் ரகுமானைக் கைது செய்தனர். யாஹ்யா கானின் இந்நடவடிக்கை மிகவும் கொடூரமானதாக இருந்ததோடு, போரின்போது இடம்பெற்ற வன்முறைகளால் பலர் இறந்தனர். இதில் முக்கிய இலக்குகளாக இருந்தோர் அறிஞர்களும் இந்துக்களுமாவர். மேலும், கிட்டத்தட்ட ஒரு மில்லியன் அகதிகள் அருகிலுள்ள இந்தியாவுக்கு விரட்டப்பட்டனர். போரின்போது படுகொலை செய்யப்பட்டோர் தொகை முப்பதினாயிரத்திலிருந்து, மூன்று மில்லியன் வரை என மதிப்பிடப்பட்டுள்ளது. ஐக்கிய அமெரிக்காவின் நேரடித் தலையீடு காரணமாக சனவரி 8, 1972ல் முஜிபுர் ரகுமான் விடுதலை செய்யப்பட்டார்.
அவாமி லீக்கின் தலைவர்கள் இந்தியாவின் கல்கத்தாவில் நாடு கடந்த அரசாங்கமொன்றை அமைத்துக் கொண்டனர். ஏப்ரல் 17, 1971ல், அது கிழக்கு பாகிஸ்தானின் குஸ்தியா மாவட்டத்திலுள்ள மெஹெர்பூரில் முறையாக சத்தியப் பிரமாணம் செய்துகொண்டது. இதன்படி, தாஜுதீன் அஹமட் முதல் பிரதமராகவும், சையத் நஸ்ருல் இஸ்லாம் தற்காலிக சனாதிபதியாகவும் பதவியேற்றனர்.
வங்காளதேச விடுதலைப் போர் ஒன்பது மாதங்கள் நீடித்தது. வங்காளப் படைவீரர்களைக் கொண்ட தளபதி M.A.G. ஒஸ்மானியால் வழிநடத்தப்பட்ட, வங்காள தேசப் படைகள், 11 பகுதிகளாகப் பிரிந்து பாகிஸ்தானியப் படைகளுக்கெதிராக பாரிய கெரில்லாப் போரை தொடுத்தன. இதற்கு உதவியாக, இந்திய ராணுவத்தால் உதவி வழங்கப்பட்ட, மேஜர் ஜெனரல். சுஜித் சிங் உபன் தலைமையிலான, கதெரியா வாகினி, ஹெமாயத் வாகினி ஆகியவற்றைக் கொண்ட முக்தி வாகினி எனும் அமைப்பும் போரில் ஈடுபட்டது. இந்திய ராணுவம் டாகா பகுதியைச் சுற்றி வளைத்ததுடன் போர் நிறுத்தம் ஒன்றுக்கு அழைப்பு விடுத்தது. மார்ச் 19, 1972 வரை இந்திய ராணுவம் வங்காளதேசத்தில் தங்கியிருந்தது.
சுதந்திரத்தின் பின், வங்காளதேசம் அவாமி லீக்கால் ஆளப்பட்டது. தேர்தல் நடத்தப்படாமல் முஜிப் பிரதமராக ஆனார். 1973 ஆம் ஆண்டு நாடாளுமன்றத் தேர்தலில், அவாமி லீக் அறுதிப் பெரும்பான்மை பெற்றது. 1973 மற்றும் 1974 காலப்பகுதியில், நாடளாவிய ரீதியில் பஞ்சம் ஏற்பட்டது. மேலும் 1975ல் முற்பகுதியில், புதிதாக உருவாக்கப்பட்ட BAKSAL கட்சியை மட்டும் கொண்ட ஒருகட்சி சோசலிச ஆட்சியை ஏற்படுத்தினார். ஆகத்து 15, 1975ல், முஜிபும், அவரது குடும்பத்தினரும் இடைநிலை ராணுவத் தலைவர்களால், படுகொலை செய்யப்பட்டனர். உப- சனாதிபதி கன்டகெர் முஷ்டாக் அஹமட் சனாதிபதியாகத் தெரிவு செய்யப்பட்டார். எனினும் முஜிபின் அமைச்சரவையில் பெரிய மாறுதல்கள் ஏற்படவில்லை. நவம்பர் 3 மற்றும் நவம்பர் 7, 1975 ஆகிய இருதினங்களில் நடைபெற்ற ராணுவக் கிளர்ச்சிகளைத் தொடர்ந்து, நாட்டின் அதிகாரக் கட்டமைப்பு மாற்றியமைக்கப்பட்டது. சட்டம் மற்றும் ஒழுங்கை காப்பதற்காக அவசர நிலை பிரகடனப்படுத்தப்பட்டது. முஷ்டாக் பதவி விலகியதுடன் நாட்டில் ராணுவ ஆட்சி அமுலாக்கப்பட்டது. புதிய சனாதிபதியாக முதன்மை ராணுவ நிர்வாகியும், நீதிபதியுமாகிய அபு சதம் பதவியேற்றார். இவரது பதில் நிர்வாகிகளாக மூன்று முதன்மை சேவை அதிகாரிகள் செயற்பட்டனர். 1977ல் நீதிபதி சாயெம் பதவி விலகியதைத் தொடர்ந்து, லெப்டினன்ட் ஜெனரல் சியாவுர் ரகுமான் சனாதிபதியாகப் பதவியேற்றார். இவர் பலகட்சி அரசியலை மீண்டும் கொண்டுவந்ததோடு, திறந்த சந்தைப் பொருளாதாரத்தையும் அறிமுகப்படுத்தினார். மேலும் வங்காளதேச தேசியக் கட்சி எனும் கட்சியையும் உருவாக்கினார். 1981ல் ராணுவ அதிகாரிகளால் சியாவுர் கொல்லப்பட்டதைத் தொடர்ந்து அவரது ஆட்சி முடிவுக்கு வந்தது.
மார்ச்சு 24, 1982ல் ஏற்பட்ட புரட்சியைத் தொடர்ந்து வங்காளதேசத்தின் அடுத்த ஆட்சியாளராக லெப்டினன்ட் ஜெனரல் ஹொசைன் மொகமட் எர்சாத் பதவியேற்றார். திசம்பர் 6, 1990ல், அனைத்து அரசியல் கட்சிகள் மற்றும் மக்களுடன் மேற்கத்தைய சக்திகளின் (சோவியத் ஒன்றியத்தின் வீழ்ச்சிக்குப் பின் ஏற்பட்ட பாரிய கொள்கை மாற்றம்) அழுத்தம் காரணமாக இவர் பதவி விலக நிர்ப்பந்திக்கப்பட்டார். இதன்பின், வங்காளத்தேசம் நாடாளுமன்ற சனநாயக ஆட்சிக்கு மாறியது. சியாவின் விதவை மனைவியான, காலிதா சியா வங்காளதேச தேசியக் கட்சியை வழிநடத்தி, 1991 பொதுத்தேர்தலில் வெற்றி பெற்றார். இதன்மூலம், வங்காளதேச வரலாற்றிலேயே முதலாவது பெண் பிரதமரானார். எவ்வாறாயினும், முஜிபின் மகள்களில் ஒருவரான சேக் ஹசினாவால் வழிநடத்தப்பட்ட அவாமி லீக் கட்சி 1996ல் நடைபெற்ற அடுத்த தேர்தலில் வெற்றிபெற்றது. 2001ல் நடைபெற்ற தேர்தலில் வங்காளதேச தேசியக் கட்சி மீண்டும் அதிகாரத்துக்கு வந்தது.
21ம் நூற்றாண்டு
சனவரி 11, 2007ல், அவாமி லீக்கினால் ஏற்படுத்தப்பட்ட அரசியல் குழப்பநிலையைத் தொடர்ந்து, வங்காளதேச ராணுவ மற்றும் சிவில் கட்டமைப்புக்கள் ஒரு நடுநிலையான இடைக்கால அரசாங்கத்தை நிறுவுவதற்கு ஆதரவு வழங்கின. இடைக்கால அரசாங்கமே, அடுத்த தேர்தலை நிர்வகிப்பதற்காக நியமிக்கப்பட்டது. நாடு பாரியளவிலான ஊழல், ஒழுங்கின்மை மற்றும் அரசியல் வன்முறைகளால் பாதிக்கப்பட்டது. இடைக்கால அரசாங்கம் அரசாங்கத்தின் எல்லா நிலைகளிலும் காணப்பட்ட ஊழலை வேரோடு அழிப்பதை முதன்மையாகக் கொண்டு செயற்பட்டது. இதன்படி, பல குறிப்பிடத்தக்க அரசியல்வாதிகள், அதிகாரிகள் மற்றும் கட்சி உறுப்பினர்கள் ஆகியோர் ஊழல் முறைகேட்டுக்காக கைதுசெய்யப்பட்டனர். திசம்பர் 29, 2008ல் இடைக்கால அரசாங்கம் நீதியானதும் சுதந்திரமானதுமான ஒரு தேர்தலை நடத்தியது. அவாமி லீக்கின் சேக் ஹசீனா இத்தேர்தலில் பெரும்பான்மை வாக்குகளால் வெற்றிபெற்று, சனவரி 6, 2009ல் பிரதமராகப் பதவியேற்றார்.
எல்லை பிரிப்பு
2015 ஆம் ஆண்டு சூலை 31 ஆம் தேதி நள்ளிரவு பல நாட்களாக தீர்க்கப்படாமல் இருந்த எல்லைப் பரிமாற்றம் தீர்க்கப்பட்டது. இந்த ஒருங்கிணைப்புக்குழு தலைவராக தீப்திமன் சென்குப்தா செயல்பட்டார். வங்கதேச நிலப்பகுதியில் வாழும் 14,000 மக்கள் முதல் 51,000 பேருக்கு இந்திய குடியுரிமை கொடுக்கப்பட்டது. அதேபோல் வங்க தேசப்பகுதில் அமைந்துள்ள இந்தியப்பகுதில் குடியிருக்கும் 1,000 பேர் வங்க தேச குடியுரிமை பெற்றார்கள். இந்த ஒப்பந்தத்தின் மூலம் இந்தியாவின் 17,160 ஏக்கர் நிலம் வங்காள தேசத்திற்கும்,7,110 ஏக்கர் வங்காளப்பகுதி இந்தியாவிற்கும் பகிர்ந்து கொள்ளப்பட்டுள்ளது.
மேற்கோள்கள்
* பகுப்பு:முன்னாள் பிரித்தானியக் குடியேற்றங்கள் பகுப்பு:தெற்காசிய நாடுகள் பகுப்பு:வங்காளம் பகுப்பு:ஐக்கிய நாடுகள் சபையின் உறுப்பு நாடுகள்
அலை ஓசை (புதினம்)
கல்கியின் அலை ஓசை ஒரு சாகித்ய அகாதமி விருது பெற்ற முதல் புதினம் ஆகும். இது நான்கு பாகங்களைைக் கொண்ட புதினம் ஆகும். அவை,
ஐரோவாசியச் சிவிங்கிப் பூனை
ஐரோவாசியச் சிவிங்கிப் பூனை (ஆங்கிலப் பெயர்: Eurasian lynx, உயிரியல் பெயர்: Lynx lynx) என்பது மிதமான அளவுள்ள ஒரு காட்டுப் பூனை ஆகும். இது வடக்கு, நடு மற்றும் கிழக்கு ஐரோப்பா முதல் நடு ஆசியா, சைபீரியா, திபெத்திய பீடபூமி மற்றும் இமயமலைகள் வரை காணப்படுகிறது. இவை மித வெப்பமண்டல காடுகள் மற்றும் ஊசியிலைக் காடுகளில் கடல் மட்டத்திலிருந்து சுமார் 5500 மீட்டர் உயரம் வரை காணப்படுகின்றன. இவை பரவலாகக் காணப்படுவதால் 2008 ஆம் ஆண்டிலிருந்து செம்பட்டியலில் தீவாய்ப்பு கவலை குறைந்த இனம் என பட்டியலிடப்பட்டுள்ளது. வாழிட அழிப்பு, வாழிட சுருங்கல் சட்டவிரோதமான வேட்டையாடல் மற்றும் உணவு விலங்குகளின் எண்ணிக்கை குறைவு ஆகியவற்றால் சிவிங்கி பூனைகள் அச்சுறுத்தலுக்கு உள்ளாகியுள்ளன. ஐரோவாசிய சிவிங்கி பூனையின் மொத்த எண்ணிக்கையானது அதிகபட்சமாக 10,000 என கணக்கிடப்பட்டுள்ளது. மேலும் இவற்றின் எண்ணிக்கை நிலையானதாக உள்ளது என கருதப்படுகிறது. இது மிகவும் சக்திவாய்ந்த கொன்றுண்ணி ஆகும். குறைந்தது 150 கிலோ எடையுள்ள மான்கள் கூட இச்சிவிங்கிப் பூனையால் கொல்லப்பட்டுள்ளன.
பரவல் மற்றும் வாழ்விடம்
ஏராளமான பதுங்கிடங்கள் மற்றும் இரையை பின்தொடரக்கூடிய வாய்ப்பை வழங்கக்கூடிய கடினமான நாட்டுப்புறப் பகுதிகளை இந்த ஐரோவாசிய சிவிங்கிப் பூனை வசிப்பிடமாக கொண்டுள்ளது. வாழும் இடத்தை பொருத்து குன்றுகள் நிறைந்த புல்வெளிகள், கலவையான காடுகள் நிறைந்த புல்வெளிகள், ஊசியிலைக் காடுகள் மற்றும் மான்ட்டேன் காடுகள் சூழலியல் மண்டலங்களில் இவை வாழ்கின்றன. ஐரோவாசிய சிவிங்கி பூனைகள் அவை வாழும் மலைப்பாங்கான பகுதிகளில் குளிர்காலத்தில் மலையடிவாரங்களில் வசிக்கின்றன. அவற்றின் இரையை பின் தொடர்ந்து வருவதால் அவை மலையடிவாரங்களில் வசிக்கின்றன. மேலும் ஆழமான பனிபடர்ந்த இடங்களை தவிர்க்கின்றன. ஓநாய்கள் அதிகமாக இருக்கும் இடங்களில் ஐரோவாசிய சிவிங்கி பூனைகள் அதிகமாக வசிப்பதில்லை. சிவிங்கி பூனைகளை ஓநாய்கள் தாக்குவதும் அவைகளை உணவாக உட்கொண்ட நிகழ்வுகளும் கூட பதிவுகளில் உள்ளன.
ஐரோப்பா
ஐரோவாசிய சிவிங்கி பூனையானது ஒரு காலத்தில் பெரும்பாலான ஐரோப்பிய கண்டம் முழுவதும் பொதுவாக காணப்பட்டது. பத்தொன்பதாம் நூற்றாண்டின் ஆரம்பத்தில் மேற்கு மற்றும் தெற்கு ஐரோப்பாவில் வேட்டையாடப்பட்டு அப்பகுதிகளில் அற்றுவிட்ட இனம் ஆனது. மலைப்பாங்கான பகுதிகளில் மற்றும் ஸ்காண்டிநேவியா காடுகளில் மட்டுமே இவை தப்பிப் பிழைத்தன. 1950 களின் போது பெரும்பாலான மேற்கு மற்றும் நடு ஐரோப்பாவில் இந்த சிவிங்கி பூனைகள் அற்றுவிட்ட இனமாகிப் போயின. அப்பகுதிகளில் அங்கொன்றும் இங்கொன்றுமாக பிரிக்கப்பட்ட எண்ணிக்கைகளில் மட்டுமே இவை இப்போது வாழ்கின்றன.
பண்புகள்
ஐரோவாசிய சிவிங்கி பூனையானது ஒப்பீட்டளவில் சிறிய சிவப்பு அல்லது பழுப்பு ரோமத்தை கொண்டுள்ளது. இவை பரவிய இடங்களில் தெற்கு பகுதிகளில் வசிக்கும் பூனைகள் பிரகாசமான நிறத்துடன் காணப்படும். குளிர்காலத்தில் இந்த ரோமமானது அடர்த்தியான பட்டுப்போன்ற ரோமத்தால் மாற்றம் செய்யப்படுகின்றது. ரோமம் வெள்ளி-சாம்பல் முதல் சாம்பல் பழுப்பு நிறம் வரை வேறுபட்டு காணப்படும். இந்தப் பூனையின் கழுத்து, கன்னம் மற்றும் அடிப்பகுதி ஆண்டு முழுவதிலும் வெள்ளை நிறமாக காணப்படும். ரோமமானது கிட்டத்தட்ட எப்பொழுதுமே கறுப்புப் புள்ளிகளைக் கொண்டிருக்கும். எனினும் புள்ளிகளின் எண்ணிக்கை மற்றும் புள்ளிகள் இடப்பட்டிருக்கும் முறை ஆகியவை பெரிதும் வேறுபட்டுக் காணப்படும். சில பூனைகள் அடர் பழுப்பு கோடுகளை நெற்றி மற்றும் முதுகில் கொண்டுள்ளன. தெற்குப் பகுதிகளில் வசிக்கும் பூனைகள் பொதுவாக ஏராளமான புள்ளிகளைக் கொண்டிருக்கும். அதே நேரத்தில் அதிக புள்ளிகளை உடைய ஒரு பூனையும் புள்ளிகளே இல்லாத ரோமத்தை உடைய பூனையும் அருகருகே கூட வசிக்கலாம். இந்தப் பூனை சக்தி வாய்ந்த, ஒப்பீட்டளவில் நீண்ட கால்களை கொண்டுள்ளது. இவற்றின் பாதங்கள் பெரிய ஜவ்வுகள் மற்றும் ரோமத்துடன் பனிக்காலணிகள் போல் செயல்படும். இப்பூனை குட்டையான நுனி முழுவதும் கருப்பாக இருக்கக்கூடிய ஒரு வாலை கொண்டுள்ளது. இது அதன் காதுகளுக்கு மேல் செங்குத்தாக நிற்க கூடிய கருப்பு நிறமுடைய நீண்ட முடிகளையும் கொண்டுள்ளது. மேலும் இது அதன் கழுத்தை சுற்றிலும் நீண்ட சாம்பல் மற்றும் வெள்ளை நிற முடிகளை கொண்டுள்ளது. உலகில் வாழும் 4 இன சிவிங்கி பூனைகளிலேயே இதுதான் மிகப் பெரியதாகும். இது 80 முதல் 130 சென்டி மீட்டர் நீளத்துடன் மற்றும் தோள் பட்டையை வைத்து அளவிடும்போது 60 முதல் 75 சென்டி மீட்டர் உயரத்துடனும் காணப்படும். இதன் வால் 11 முதல் 24.5 சென்டி மீட்டர் நீளம் இருக்கும். சராசரியாக ஆண் பூனைகள் 21 கிலோ கிராம் எடை இருக்கும். பெண் பூனைகள் 18 கிலோ கிராம் எடை இருக்கும். சைபீரியாவில் வசிக்கும் ஆண் பூனைகளே மிகப்பெரிய உடல் அளவை எட்டுகின்றன. அங்கு வசிக்கும் பூனைகள் 38 கிலோகிராம் எடை வரை வளரக்கூடியவை. மேலும் இவை 45 கிலோகிராம் எடையை எட்டியதாகவும் தகவல்கள் உள்ளன. சில நேரங்களில் கர்பாதியன் மலைகளில் வசிக்கும் பூனைகள் சைபீரிய பூனைகளுக்கு போட்டி கொடுக்கக் கூடிய வகையில் உடல் அளவை எட்டுகின்றன.